[{"text_idx": "#000014", "text": "Llwybr datblygiad artist i ysgrifennu ar gyfer yr organ"}, {"text_idx": "#000017", "text": "Mae Organ@Soar yn llwybr datblygu ar gyfer crewyr cerddoriaeth sy\u2019n dod o Gymru neu sy\u2019n byw yng Nghymru o unrhyw genre. Yn ystod cyfres o weithdai, bydd 6 o grewyr cerddoriaeth yn archwilio technegau a dulliau gyda\u2019r cyfansoddwr arweiniol Richard Baker. Yn y ddau weithdy cyntaf, bydd yr organydd o fri rhyngwladol James McVinnie yn ymuno a\u0302 nhw, a gyda\u2019i gilydd bydd James a Richard yn agor posibiliadau\u2019r organ i\u2019r artistiaid sy\u2019n cymryd rhan, a hwythau wedyn yn mynd yn eu blaenau i greu eu gweithiau eu hunain.\u200b"}, {"text_idx": "#000019", "text": "Bydd y 6 cre\u0308wr cerddoriaeth a ddewisir yn cwrdd a\u0302\u2019r gymuned leol ac yn ymateb iddi. Caiff y gerddoriaeth a gyfansoddir ganddynt ei llunio\u2019n arbennig ar gyfer organ Soar a\u2019i chyflwyno i bobl Merthyr. Mae\u2019r cyfansoddwr arweiniol Richard Baker a thi\u0302m Soar yn siarad Cymraeg, a defnyddir y Gymraeg drwy gydol y rhaglen ddwyieithog hon."}, {"text_idx": "#000020", "text": "Bydd y chwe artist yn cael eu dewis gan banel yn dilyn galwad agored, a bydd pob un yn derbyn \u00a3500 am gymryd rhan. Bydd gweithdai yn cael eu cynnal ym Merthyr, ond croesewir ceisiadau gan grewyr cerddoriaeth o bob rhan o Gymru a thelir costau unrhyw artistiaid sydd angen teithio. Daw\u2019r cyfan i ben gyda pherfformiad o\u2019r gweithiau a ddatblygwyd gan y cyfranogwyr, a chaiff y perfformiad ei recordio. Rydym yn annog yn arbennig gerddorion o Ferthyr a\u2019r cyffiniau i ymgeisio \u2013 ond mae croeso i artistiaid o bob ardal."}, {"text_idx": "#000022", "text": "Genre: Croesewir ymgeiswyr o unrhyw genre cerddorol.\nCrewyr cerddoriaeth o Gymru: Os ydych yn creu cerddoriaeth wreiddiol ac wedi bod yn byw yng Nghymru ers o leiaf blwyddyn, neu wedi eich geni yng Nghymru, rydych yn gymwys.\nAmrywiaeth: Rydym yn awyddus i dderbyn ceisiadau gan unigolion sydd wedi\u2019u tangynrychioli / sydd wedi\u2019u hesgeuluso neu eu hallga\u0301u o gymuned y celfyddydau; rydym yn croesawu\u2019n arbennig geisiadau gan bobl anabl, pobl Ddu, Asiaidd ac ethnig amrywiol, pobl LGBTQ+, a phobl o gefndiroedd economaidd-gymdeithasol is.\nY Gymraeg Er y caiff y rhaglen ei chynnal yn ddwyieithog, a\u2019r Gymraeg yn ganolog i\u2019r prosiect, nid oes rhaid i gyfranogwyr o reidrwydd fedru siarad Cymraeg i wneud cais. Fodd bynnag, mae angen i ni gael clywed yn eich cais pam mae gweithio mewn cyd-destun Cymraeg yn bwysig i chi."}, {"text_idx": "#000028", "text": "Efallai eich bod yn gyfansoddwr sydd wedi\u2019ch hyfforddi\u2019n glasurol sydd a\u0302 diddordeb yn nhraddodiad emynau Cymraeg; gallech fod yn artist dro\u0302n, wedi\u2019ch cyffroi gan bosibiliadau sonig unigryw\u2019r organ; efallai eich bod mewn band ac eisiau gwthio eich byd sain i gyfeiriadau newydd; neu efallai eich bod am ddarganfod mwy am arwyddoca\u0302d yr Organ hon i\u2019w chymuned leol. Yn y bo\u0302n, os ydych chi\u2019n creu cerddoriaeth o unrhyw genre a bod gennych ddiddordeb mynd ati i archwilio cyfansoddi ar gyfer organ \u2013 yna ydy, mae hwn ar eich cyfer chi!"}]